РЕПУБЛИКА СРБИЈА  
УНИВЕРЗИТЕТ У БЕОГРАДУ  
Филозофски факултет

**ИЗВЕШТАЈ О ИЗБОРУ КАТАРИНЕ МИЋИЋ  
У ЗВАЊЕ ИСТРАЖИВАЧ-САРАДНИК**

Нa oснoву члaнa 86. став Зaкoнa o науци и истраживањима (“Службeни глaсник РС”, бр. 49/2019), и чланом 15. Прaвилникa o пoступку и нaчину врeднoвaњa и квaнтитaтивнoм искaзивaњу нaучнoистрaживaчких рeзултaтa истрaживaчa (“Службeни глaсник РС”, бр. 24/2016, 21/2017 и 38/2017), као и на основу Статута Филозофског факултета. Унивeрзитeтa у Бeoгрaду, Нaучнo вeћe Филозофског факултета je нa редовној сeдници oдржaнoj 25.12.2020. гoдинe дoнeлo oдлуку дa сe пoкрeнe пoступaк зa избoр Катарине Мићић у звaњe истрaживaч-сaрaдник, и имeнoвaлo je члaнoвe Кoмисиje зa прoцeну испуњeнoсти услoвa Кaндидaтa зa тaj избoр, у слeдeћeм сaстaву:

- **проф. др Данијела Петровић**, редовни професор, Одељење за психологију, Филозофски факултет, Универзитет у Бeoгрaду;   
- **проф др Александар Бауцал**, редовни професор, Одељење за психологију, Филозофски факултет, Универзитет у Бeoгрaду;

- **проф. др Драгица Павловић-Бабић**, ванредни професор, Одељење за психологију, Филозофски факултет, Универзитет у Бeoгрaду;

Нa oснoву прeглeдaнe дoкумeнтaциje и увидa у нaучнo-истрaживaчки рaд кандидаткиње Катарине Мићић пoднoсимo Нaучнoм вeћу слeдeћи

**ИЗВЕШТАЈ**

**Биографски подаци**

Катарина Мићић рођена је 14.10.1992. године у Београду. Завршила је основну школу „Вук Караџић“ у Степојевцу као ђак генерације и Тринаесту београдску гимназију. Основне академске студије психологије уписала је школске 2011/2012. године на Филозофском факултету Универзитета у Београду, које је завршила 2015. године, са просечном оценом 9,31. На истом факултету је, школске 2015/2016. године, уписала мастер академске студије психологије, на истраживачком смеру, које је завршила 2017. године са просечном оценом 10,00. Мастер рад, под називом *Адаптација и валидација Упитника о стиловима мишљења*, под менторством доц. др Зоране Јолић Марјановић (чланови комисије: проф. др Ана Алтарас и доц. др Данка Пурић), одбранила је са оценом 10.   
 Током мастер студија била је учесница летење школе *11th European Summer School 2017: Developmental and Educational Psychology*, у организацији Европске федерације удружења студената психологије, након које је учествовала у једногодишњем програму за младе истраживаче *Junior Researcher Programme,* под истом темом.   
 Школске 2017/2018. године уписала је докторске академске студије психологије на Филозофском факултету Универзитета у Београду. Веће друштвено-хуманистичких наука Универзитета у Београду кандидаткињи је, на седници одржаној 27. октобра 2020. године, прихватило тему докторске дисертације под називом *Социокултуролошка перскпектива развоја математичке компетенције код девојчица и дечака: математички идентитет ученика као ослонац и као препрека*, под менторством проф. др Александра Бауцала.

**Професионална каријера**

Катарина Мићић је у јуну 2018. године изабрана је у звање истраживач-приправник на Институту за психологију Универзитета у Београду. Била је ангажована на пројекту Министарства просвете *Идентификација, мерење и развој когнитивних и емоционалних компетенција важних друштву оријентисаном на европске интеграције* (ОИ 179018). На Институту за психологију била је ангажована и на пројектима УНИЦЕФ-а: *Рани бракови у ромској популацији у Србији*, *Модел транзиције за подршку укључивању деце старије од 7 и по година у редовне основне школе* и *Праћење начина учешћа и процеса учења ученика из осетљивих група током остваривања образовно-васпитног рада учењем на даљину.*

У периоду од 2016. до 2019. године, кандидаткиња је била ангажована у Министарству просвете, науке и технолошког развоја Републике Србије као аналитичарка података, у оквиру УНИЦЕФ пројекта *Унапређење аналитичких капацитета министарства и успостављање информационог система за предшколско васпитање и образовање у Републици Србији.* Од 2019. Године ангажована је у Министарству просвете, науке и технолошког развоја Републике Србије на пројекту Светске банке *Инклузивно предшколско образовање и васпитање*, као консултанткиња за одржавање и развој јединственог информационог система просвете. У склопу ове функције учествује у раду Европске агенције за инклузивно образовање као национални експерт за статистику инклузивног образовања. Кандидаткиња је ангажована као спољнa сарадница Завода за вредновање квалитета образовања и васпитања на пројекту *ПИСА 2021* као национални менаџер података. Од 2020. године кандидаткиња је ангажована на пројекту Групе Мост и Националне асоцијације родитеља и наставника Србије *Квалитетније и праведније учење на даљину,* који финансира Фонд за отворено друштво, као и на пројекту *Ko-конструисање математичке мотивације у основном образовању: лонгитудинална студија у шест европских земаља,* који финансира Норвешка фондација за науку.

**Научно-истраживачки рад**

Катарина Мићић је, кроз досадашњи научно-истраживачки рад, објавила десет библиографских јединица. Објавила је научни рад у часопису од међународног значаја (М23) и имала девет излагања на научним скуповима, од тога једно саопштење са међународног скупа штампано у целини (М33), шест саопштења са међународних скупова штампаних у изводу (М34) и два сопштења са скупа националног значаја штампаних у изводу (М64). У наставку је дат бодован списак библиографских јединица по категоријама на основу којих кандидаткиња испуњава услов за избор у звање истраживач-сарадник.

**Цeлoкупан списaк рaдoвa Катарине Мићић**

**РAДOВИ ОБЈАВЉЕНИ У НAУЧНИM ЧAСOПИСИMA MEЂУНAРOДНOГ ЗНAЧAJA (M20)**

**Рад у међународном часопису (M23)**

1. Daiute, C., Kovács Cerović, T., **Mićić, K.**, Sullu, B., & Vracar, S. (2020). Dynamic values negotiating geo-political narratives across a migration system. *Qualitative Psychology, 7(3), 367–383*. <https://doi.org/10.1037/qup0000166>.

*Вредност:* 4; *Нормирана вредност:* 2,86

**ЗБОРНИЦИ МЕЂУНАРОДНИХ НАУЧНИХ СКУПОВА (M30)**

**Сaoпштeњe сa мeђунaрoднoг скупa штaмпaнo у целини (M33)**

1. Simić, N., &**Mićić**, **K**. (in press). High school students’ achievement and motivation in mathematics – do gender and gender role identification play a role?. *Proceedings of the XXVI scientific conference Empirical Studies in Psychology.*

*Вредност:* 1; *Нормирана вредност:* 1

**Сaoпштeњe сa мeђунaрoднoг скупa штaмпaнo у изводу (M34)**

1. Videnović, M., **Mićić, K**., & Radišić, J. (2020, October 15-18). *PISA 2018 survey: to go to school or not, that is the question* [Conference presentation abstract]. XXVI scientific conference empirical studies in psychology. [empirijskaistrazivanja.org/wp-content/uploads/2020/11/KNJIGA-REZIMEA-2020.pdf](http://empirijskaistrazivanja.org/wp-content/uploads/2020/11/KNJIGA-REZIMEA-2020.pdf)

*Вредност:* 0,5; *Нормирана вредност:* 0,5

1. Vračar, S., **Mićić**, **K**., Kovács Cerović, T & Petrović, D. (2020, September 25-26). *Exploring the intercultural sensitivity of Serbian children in the context of inclusion of migrant children in the national school system*. [Conference presentation abstract]. 16th International Conference Days of applied psychology 2020, Niš. <https://www.psihologijanis.rs/dpp/arhiva/DPP2020.pdf>

*Вредност:*0,5; *Нормирана вредност:* 0,42

1. **Mićić**, **K.,** Vračar, S., & Skočajić, M. (2020, September 25-26). *Students’ experiences of online schooling during the 2020 Spring lockdown in Serbia.* [Conference presentation abstract]. 16th International Conference Days of applied psychology 2020, Niš.   
   <https://www.psihologijanis.rs/dpp/arhiva/DPP2020.pdf>

*Вредност:* 0,5; *Нормирана вредност:* 0,5

1. **Mićić**, **K**., Kovács Cerović, T., & Vračar, S. (2020, September 21*). The dark past and a brighter future - migrant students’ academic motivation and experiences with schooling in Serbia*. [Conference presentation abstract]. Online Event "Cross-Border Perspectives on Refugee Education”, Wien.

*Вредност:* 0,5; *Нормирана вредност:* 0,5

1. Kovács Cerović, T., Daiute, C., **Mićić**, **K**., Süllü, B., & Vračar, S. (2020, September 21). *Here and now vs. past and future: Stories of forced migration across Euroasia.* [Conference presentation abstract]. Online Event "Cross-Border Perspectives on Refugee Education”, Wien.

*Вредност:* 0,5; *Нормирана вредност:* 0,36

1. Daiute, C., Kovacs Cerovic, T., Popovic, LJ., Sullu, B., &**Micic**, K. (2019, September 2-6). *Policy Echoes and Importantly Unique Positions within Narratives in Schools Including Refugees along the Balkan Route*, [Conference presentation abstract]. European Conference on Educational Research, Hamburg. <https://eera-ecer.de/ecer-programmes/conference/24/contribution/47261/>

*Вредност:* 0,5; *Нормирана вредност:* 0,36

**ПРЕДАВАЊА ПО ПОЗИВУ НА СКУПОВИМА НАЦИОНАЛНОГ ЗНАЧАЈА (M60)**

**Саопштење са скупа националног значаја штампано у изводу (M64)**

1. **MićićK.,** Vračar, S., & Kovač Cerović, T. (2020, Novembar 27-28). *„Kakva je ovo nova škola i kako da se snađem u njoj”: Učenička perspektiva nastave na daljinu za vreme vanrednog stanja 2020. godine u Srbiji.* [Conference presentation abstract]. 68. kongres psihologa Srbije.<http://dps.org.rs/images/pdf/rezime2021.pdf>   
    *Вредност:* 0,2; *Нормирана вредност:* 0,2
2. Vračar, S**., MićićK**., & Simić, N. (2020, Novembar 27-28). *Onlajn univerzitetska nastava: perspektiva studenata iz Srbije.* [Conference presentation abstract]. 68. Kongres psihologa Srbije.<http://dps.org.rs/images/pdf/rezime2021.pdf>   
    *Вредност:* 0,2; *Нормирана вредност:* 0,2

**Анализа радова**

У свом досадашњем истраживачком раду, кандидаткиња је првобитно усмерена на питања квалитета, праведности и инклузивности образовања, бавећи се препрекама у образовању, са посебним фокусом на образовање осетљивих друштвених група. Стога, досадашња научна продукција показује да њен истраживачки рад има, поред научне, и друштвену релевантност и то у контексту питања унапређења образовних политика и социјалне правде.   
 У свом истраживачком раду кандидаткиња комбинује квалитативну и квантитативну истраживачку методологију, чиме показује да влада различитим истраживачким методама и техникама.

**Сумарни приказ резултата научно-истраживачког рада Катарине Мићић**

|  |  |  |  |  |
| --- | --- | --- | --- | --- |
| Категорија | | Број резултата | Вредност | Укупно |
| М20 | М23 | 1 | 4 | 4 |
| М30 | М33 | 1 | 1 | 1 |
| М34 | 6 | 0,5 | 3 |
| М60 | М64 | 2 | 0,2 | 0,4 |
| **УКУПНО** | | | | **8,4** |

**З А К Љ У Ч А К**

На основу прегледане приложене документације, као и процене целокупног научно-истраживачког рада Катарине Мићић, мишљења смо да кандидаткиња испуњава све услове за избор у звање истраживач-сарадник.   
 Катарина Мићић је до сада објавила десет радова. Њена истраживачка интересовања су у области психологије образовања, усмерена на питања инклузивности, праведности и квалитета образовања, којима приступа комбинацијом квалитативне и квантитативне методологије.   
 Имајући у виду наведене чињенице, сматрамо да кандидаткиња Катарина Мићић испуњава све услове предвиђене Законом о научно-истраживачком раду и Правилником о избору у научна звања за избор у звање истраживач-сарадник и са задовољством предлажемо Научном већу Одељења за психологију, Филозофског факултета, Универзитета у Београду да утврди испуњеност услова за овај избор.

У Београду, 24. фебруара 2021. године

КОМИСИЈА:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Данијела С. Петровић, редовни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Александар Бауцал, редовни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Драгица Павловић-Бабић, ванредни професор