Наставно-научно веће Филозофског факултета Универзитета у Београду на седници од 24. децембра 2020. године изабрало нас је у стручну комисију за утврђивање услова за стицање звања ИСТРАЖИВАЧ САРАДНИК за Милоша Панајотова, докторанда на Одељењу за филозофију Филозофског факултета Универзитета у Београду.

На основу увида у поднету документацију и научни рад кандидата, Комисија подноси следећи

**ИЗВЕШТАЈ**

Милош Панајотов рођен је у Београду 14.05.1989. године, где је завршио основну школу и гимназију. Основне студије филозофије уписао је на Одељењу за филозофију Филозофског факултета Универзитета у Београду 2008. године, а завршио их је 2012. године с просечном оценом 8,85, одбранивши завршни рад под насловом „Кантово схватање простора и времена“ код ментора доц. др Ивана Вуковића. Током студија био је стипендиста Министарства просвете, науке и технолошког развоја Републике Србије. Мастер студије филозофије уписао је на Филозофском факултету Универзитета у Београду 2012. а завршио 2014. године, с просечном оценом 10, одбранивши мастер рад с насловом „Чалмерсова метаонтологија“ код ментора доц. др Андреја Јандрића. Докторске студије филозофије уписао је на Одељењу за филозофију Филозофског факултета у Београду 2015. године и до сада је положио све испите с просечном оценом 9,67. У јануару 2017. године одбранио је предлог теме докторске дисертације под насловом „Појам утемељивања у савременој метафизици“, и тренутно ради на дисертацији под менторством доц. др Андреја Јандрића. Главне области његовог интересовања су савремена метафизика, метаонтологија и историја аналитичке филозофије. Говори енглески и руски језик.

Учествовао је на међународној конференцији за постдипломце *Fourth Belgrade Graduate Conference in Philosophy*, одржаној од 10. до 12. маја 2019. године на Филозофском факултету у Београду, са излагањем “On Dasgupta’s Deflationary Conception ofGrounding”.

Његов научни рад под насловом “Дејлијева критика разумљивости појма утемељивања” прихваћен је за објављивање у часопису *Theoria* (треба да изађе у броју 64 свезак 1 за 2021. годину).

Од 1. јула 2018. године запослен је као истраживач-приправник на Институту за филозофију Филозофског факултета у Београду. Ангажован је на пројекту „Логичко-епистемолошки основи науке и метафизике“ Министарства просвете, науке и технолошког развоја Републике Србије (ев. број 179067).

**ЗАКЉУЧАК**

На основу увида у биографију и библиографију Милоша Панајотова Комисија закључује да кандидат испуњава све услове за избор у звање истраживач-сарадник, за ужу научну област филозофија (у области друштвено-хуманистичких наука), и предлаже Наставно-научном већу Филозофског факултета Универзитета у Београду да утврди испуњеност услова за избор Милоша Панајотова у звање ИСТРАЖИВАЧ САРАДНИК.

Београд, 23. јануар 2021. године

Комисија:

др Андреј Јандрић, доцент

др Владан Ђорђевић, ванредни професор

др Радмила Јовановић Козловски, доцент