УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

НАСТАВНО НАУЧНОМ ВЕЋУ

Одлуком Наставно-научног већа Филозофског факултета у Београду од 24.12.2020. године изабрани смо у Комисију за писање извештаја за избор Јелене Стојковић у истраживачко звање ИСТРАЖИВАЧ САРАДНИК. Након анализе поднете документације и радова кандидата Комисија подноси већу Филозофског факултета следећи

И З В Е Ш Т А Ј

Јелена Стојковић је рођена 29. марта 1993. године у Јагодини. У Свилајнцу је завршила основну школу„Јован Јовановић Змај“као ноцилац дипломе „Вук Караџић“ и гимназију општег усмерења. Основне студије педагогије на Филозофском факултету Универзитета у Београду уписала је 2012. године и завршила 2016. године са просечном оценом 9.65.Мастер студије педагогије на истом факултету завршила је 2017.године са просечном оценом 10.Као студент основних и мастер академских студија била је носилац стипендијеМинстарства просвете, науке и технолошког развоја Републике Србије и Фонда за младе таленте „Доситеја“Министарства омладине и спорта. Истовремено је током читавог периода студирања (основних, мастер и докторских студија) била носилац награде за најбоље студенте општине Свилајнац.

Докторске студије је уписала академске 2017/18. године.У октобру 2019. године кандидаткиња је одбранила предлог теме докторске дисертације „*Простори дигиталних технологија у предшколском васпитању и образовању*“ уз менторску подршку проф.др Драгане Павловић Бренеселовић. Предлог докторске дисертације је усвојен на седници Већанаучних области друштвено-хуманистичких наука Универзитетау Београдуу фебруару 2020. године. Кандидаткиња је до сада положила све предмете предвиђене Програмом докторских студија на првој и другој години.

У јануару 2018. годинекао студент докторских студија педагогије и израженог опредељења да се бави истраживањима у подручју Предшколске педагогије постала је носилац стипендије Фондације Новак Ђоковић за период од 2018. до 2021. године.Активно је ангажована у раду и пројектима Фондације Новак Ђоковић.

У периоду од септембра 2017. до септембра 2018. године била је ангажована је на пословима секетара на Одељењу за педагогију и андрагогију

По основу конкурса Министарства просвете, науке и технолошког развоја за талентоване младе истраживаче,укључена је као истраживач-приправник, од септембра 2018. године до децембра 2019. године, у научноистраживачки пројекат Института за педагогију и андрагогију који финансира Министарствопросвете, науке и технолошког развоја Републике Србије -„*Модели процењивања и стратегије унапређивања квалитета образовања у Србији*“, ОИ 179060. Од 2019.године кандидаткиња учествује у пројекту «*Развијање тренинга, менторства и ситема хоризонталног учења за јачање капацитета у примени Основа програма предшколског васпитања и образовања – ПЛУС*» који у четворогодишњем трајању реализује Институт за педагогију и андрагогију Филозофског факултета Универзитета у Београду у партнерству са Министарством просвете, науке и технолошког развоја и UNICEF.

Јелена Стојковић је активно укључена у рад Института и Одељења за педагогију и андрагогију као млади истраживач и планира се њено укључивање у нови пројектни циклус програма ИДЕЈЕ Фонда за науку Републике Србије (током марта 2021. године очекују се резултати конкурса).

Одлуком Наставно-научног већа Филозофског факултета Универзитета у Београду донетој на редовној седници одржаној 27.06.2019. године Јелена Стојковић је ангажована у својству докторанда у настави на предметима из области предшколске педагогије за 2019/20. годину и учествује у реализацији предмета *Системи и програми предшколског васпитања и образовања* и *Методе рада предшколског педагога* на основним академским студијама Педагогија. На истим предметима кандидаткиња је, одлуком Наставно-научног већа од 25.09.2020. године, ангажована у настави и у 2020/21. години.

Поред ангажовања на пројектима и у раду Института и Одељења за педагогију и андрагогију, Јелена Стојковић је учестовала и излагала на међународној конференцији „*Иницијално образовање и стручно усавршавање васпитача – партнерство у грађењу квалитета“* (9. новембра 2018. године на Високој школи струковних студија за васпитаче и пословне информатичаре Сирмијум у Сремској Митровици) и две године за редом (2019. и 2020. године) на научно-стручним скуповима у оквиру *Сусрета педагога*у организацији Одељења за педагогију и андрагогију Филозофског факултета и Педагошког друштва Србије.

У свом досадашњем истраживачком раду Јелена Стојковић је објавила следеће радове:

* Стојковић Ј., и Стојковић, Н. (2018). Ризична понашања којима су млади изложени на Интернету: полне разлике. Педагогија, бр. 1, 75-89. (М52)
* Stojković, J., Miljković Pavlović, A., &Radulović, L. (2019). What Kind of Teacher Does Educational Policy Want: An Analysis of One European Document. In Ž. Krnjaja, G. Stepić, I. Prlić (Eds.),*The Book of Proceedings from Second International Scientific-Professional Conference „Initial Education and Professional Development of Preschool Techers – Partnership in Building Education“* (119-128). Sremska Mitrovica: Preschool Teacher Training and Business Informatics College of Applied Studies – Sirmium. (М33)
* Стојковић, Ј. (2019). Дигиталне технологије у васпитању и образовању на раном узрасту: анализа Основа програма предшколског васпитања. У Ш. Алибабић, Д. Павловић Бренеселовић, В. Спасеновић (ур.) *Образовна политика и пракса – у складу или у раскораку?* (218-223). Београд: Институт за педагогију и андрагогију Филозофског факултета и Педагошко друштво Србије. (М63)
* Стојковић, Ј. (2020). Партиципација деце предшколског узраста у простору дигиталних технологија кроз четири дискурса. У Л. Радуловић, В. Милин, Б. Љујић (ур.) *Партиципација у образовању – педагошки (п)огледи* (266-275). Београд: Институт за педагогију и андрагогију Филозофског факултета и Педагошко друштво Србије. (М63)

**На основу свега изнетог може се закључити да Јелена Стојковић испуњава условеу складу са *Правилником о поступку, начину вредновања и квантитативном исказивању научноистраживачких резултата истраживача*и стога предлажемо Наставно-научном већу Филозофског факултета Универзитета у Београду да Јелену Стојковићизабере у звање ИСТРАЖИВАЧА САРАДНИКА.**

Београд,15.01.2021.

**Чланови комисије**

--------------------------------------------------------

др Живка Крњаја, редовни професор

Филозофски факултет Универзитет у Београду

---------------------------------------------------

др Драгана Павловић Бренеселовић, редовни професор у пензији, Филозофски факултет Универзитет у Београду

---------------------------------------------------

др Лидија Мишкељин, доцент, Филозофски факултет Универзитет у Београду